**ЗАЯВЛЕНИЯ ЗА ПРИЕМ НА ПЪРВОКЛАСНИЦИ СЕ ПРИЕМАТ ОНЛАЙН**

**Уважаеми родители на бъдещите първокласници,**

На сайта на Столична община в рубриката „Образование“, раздел „Съобщения“ са публикувани графика за дейностите и прилежащите райони на училищата за прием в първи клас за столичните училища за учебната 2020/2021 г.

Системата за прием на ученици в първи клас в общинските училища на територията на Столична община може да намерите на страницата на Столичен общински съвет в раздел „Нормативни документи“.

Важните дати за кандидатстващите са:

- **До 30 март всяко училище** следва да обяви на електронната си **страницата план-приема за първи клас за учебната 2020/2021 г.**

**- Заявления за прием в първи клас се приемат от 21.04. до 21.05.2020 г.**

Заявленията могат да бъдат подавани по електронен път. На сайта на всяко училище ще бъдат публикувани заявленията и реда и начина за приемането им онлайн – с електронна система на училището или на електронна поща. Заявлението, попълнено от родителя и изпратено на електронната поща на училището или друга електронна система ще бъде въведено във входящия дневник на училището. Родителят на имейл ще получи вх. номер на документа.

**- На 01.06.2020 г. в 17 ч.** ще бъдат обявени на електронните страници на училищата списъците с приетите ученици на първо класиране. Публикуваните списъци ще съдържат входящият номер на вашето заявление.

Вашите въпроси относно реда и начина на кандидатстване за първи клас може да задавате на [obrazovanie@sofia.bg](mailto:obrazovanie@sofia.bg) или на телефон 02/ 9433183.